PLAN I PROGRAM RADA

Vijeća Mjesnog odbora Zaton

za 2024.godinu

PLAŽE I POMORSKO DOBRO

- postavljanje skalica u Solinama ispred obiteljske kuće Nika Violića (Kukuta)

- postavljanje skalica u Vrbici na plaži

- redovno održavanje, zagrađivanje i čišćenje plaža

- održavanje liftera i skalica

- ugradnja rampe za ulazak u more za starije i slabo pokretne Zaton Veliki

- popravak betonske podloge na kupalištu Mali raj, kao i nasipanje žala na dio poviše betonske podloge, a prema igralištu kako bi se proširilo kupalište

- na kraju sezone povući žale s kupališta što je moguće dalje od mora kako bi ih što manje povuklo more

NADOGRADNJA RIVE U ŠTIKOVICI

Ako bude moguće, postojeća riva bi se nadogradila gdje bi se na pilonima ista produžila 15-tak metara. Ovim bi bili stvoreni uvjeti za nesmetano pristajanje sve većeg broja izletničkih brodova i brodica, dobio bi se jedan broj sezonskih komunalnih vezova, a što je najvažnije pridonijeli bi većoj sigurnosti kupaća na ovom popularnom kupalištu.

NADZOR SIGURNOSTI PLOVIDBE

Izviditi mogućnosti postavljanja kamera za nadzor i sankcioniranje devijantnih ponašanja u akvatoriju uvale Zaton.

ČISTOĆA

- uvođenje prikupljanja otpada na mjestu nastanka u Zatonu Velikom, Vrbici i LoziciI po uzoru na Zaton Mali i Štikovicu.

Omogućavanje predaje MKO (miješanog komunalnog otpada) korištenjem otpadomata na postojećim spremnicima smještenim na javnoj površini u Vrbici i Zatonu Velikom (što je sukladno Odluci o načinu pružanja javne usluge sakupljanja komunalnog otpada na području Grada dubrovnika i Zakonu o gospodarenju otpadom), a radi plaćanja usluge Čistoće prema stvarno predanoj količini MKO.

PLANOVI UREĐENJA

PPU Grada Dubrovnika

Aktivno sudjelovati u procesu izrade kao spojnica izrađivača Plana i građana.

UPU ZATON MALI – Bunica

Aktivno sudjelovati u procesu izrade kao spojnica izrađivača Plana i građana.

MARITIMNA STUDIJA ZATON MALI

U sklopu izrade UPU Zaton Mali – Bunica sudjelovai u izradi Maritimne studije koja će dati smjernice o uporabi pomorskog dobra, uređenja obale te zona i načina sidrenja od Rta Gaj do dna uvale.

UPU ZATON MALI – Mohovo

Po završetku maritimne studije pristupi će se izradi ovog zahtjevnog plana koji bi između ostalog trebao iznjedrit i sigurnosno prihvatljivo prometno rješenje povezivanja lokalne prometnice kroz Mohovo sa magistralnom cestom

JAVNA ODVODNJA - KANALIZACIJA

ZATON VELIKI – OBORINSKA ODVODNJA

Ugradnja šahta oborinske odvodnje između mula i ulice Gomila, gdje sada nastaje velika lokva.

ZATON VELIKI – PINJI

Spajanje dijela kućanstava ( Vrtlar“, Ružić, Oršulić ) na kanalizacijsku mrežu

ŠTIKOVICA

Izvesti spajanje kućanstava na izgrađenu mrežu

LOZICA

Izvesti spajanje kućanstava na izgrađenu mrežu

JAVNE POVRŠINE

UREĐENJE ULICA U NASELJU VRBICA

Urediti pješački put koji vodi s proširenja uz D-8 do kupališta iz smjera Dubrovnika

IZGRADNJA ULICE U LOZICI

Zatražiti od Hrvatskih Voda da se izvlaste sa čestice 2076 k.o. Zaton u Lozici u korist Grada gdje bi se po uzoru na sličan postupak od prije par godina u Zatonu Malom (Ulica put Mohovo) sada nesvrsishodan potok priveo novoj korisnoj svrsi. Žitelji Lozice bi dobilii ulicu u naselju koja bi povezivala Državnu cestu D-8 na kojoj očekujemo izgradnju autobusnih ugibališta sa lokalnom cestom u naselju. Ova ulica , opremljena komunalnom infrastrukturom u sklopu uređenja odlagališta otpada urediti i zelenu javnu površinu poviše skalina pothodnika u Lozici.

Rekonstruirati skale pokraj igrališta u Solinama.

OGLASNE TABLE I JARBOLI

Postavljanje oglasne table i zastavnog jarbola u Štikovici

Postavljanje oglasne table i zastavnog jarbola u Lozici

AUTOBUSNE ČEKAONICE

Osigurati pranje i po potrebi bojanje autobusnih čekaonica najmanje dva puta godišnje pred i nakon turističke sezone.

DOMOVI, ŠKOLE, VRTIĆI

**DOM KULTURE**

**Po izrađenoj projektnoj dokumentaciji pokrenuti projekt obnove zgrade Doma kulture kako bi ga priveli svojoj osnovnoj najmeni .**

**VATROGASNI DOM DVD-A ZATON**

**Sukladno projektnoj dokumentaciji ishoditi građevinsku dozvolu i iznaći izvore financiranja**

PRENAMJENA PROSTORA TICA-A ZATONU VELIKOM

Već dugi niz godina ured TIC a TZ-a Grada Dubrovnika ne ispunja svoju svrhu pa je i u godini za nama bilo upitno njegovo poslovanje . U svakom slučaju to je prostor koji bi u vrijeme rekonstrukcije Doma mogle koristiti razne sekcije koje sada djeluju u Domu kulture, a trajno bi se moglo razmišljati o vrtićkoj grupi, ili sličnoj namjeni .

PROMET DRŽAVNA CESTA D8

**DVA AUTOBUSNA UGIBALIŠTA U ŠTIKOVICI**

**Shodno izrađenom projektu za autobusno ugibalište u Štikovici u smjeru Grada na proširenju uz D-8, 50 tak metara od kuće Miloš Marija osigurat sredstva i pokrenut proces javne nabave “.**

**Shodno izrađenom projektu HC-a za autobusno ugibalište u Štikovici iz smjera Grada na proširenju uz D-8, kod kuće Branka Miloša potaknut HC na brže rješavanje imovinsko-pravnih odnosa.**

**AUTOBUSNA UGIBALIŠTA U LOZICI (Hrvatske ceste )**

**Od HC-a treba tražiti da žurno iznađu prostor za izgradnju autobusnih ugibališta, nogostupa i pješačkog prijelaza kojima bi gravitirala ulica koja se spušta sa D-8 na lokalnu cestu i centar naselja gdje se nalazi pothodnik i kupalište.**

**AUTOBUSNA UGIBALIŠTA U VELIKOM ZATONU NA PREDJELU PINJI**

**Na D-8 ishodit dozvole i izprojektirati dva nasuprotna ugibališta na predjelu Pinja . Postojeće iz smjera Grada nije obilježeno jer ne udovoljava zakonskim normama, a ono u smjeru Grada je od početka naselja udaljeno gotovo dva kilometra što ga čini nesvrsishodnim.**

NOGOSTUP PREMA KUĆNOM BROJU VRBICA 1 (Hrvatske ceste )

Izgradnja nogostupa s javnom rasvjetom uz cestu od autobusnog ugibališta u Vrbici do skretanja za kućni broj Vrbica 1.

NOGOSTUP ZATON VELIKI

Nastaviti nogostup od ureda TIC-a u Zatonu Velikom do srednjeg ulaza u mjesto kako bi se omogućio pješački kontinuitet s autobusnih ugibališta.

PROMET I ZAHVATI NA LOKALNIM CESTAMA

UGRADNJA UREĐAJA ZA USPORAVANJE PROMETA

Na lokalnoj prometnici koja spaja državnu cestu D8 sa naseljem Orašac – Čerjan na dijelu kolnika kroz naselje Mohovo u Zatonu Malom postaviti usporivače prometa koji su se na cesti i nalazili prije izgradnje kanalizacijske mreže.

ŠETNICA ZATON MALI – PONTA GAJA

Nužno je obnoviti podlogu šetnice uz more između Malog i Velikog Zatona. Postojeću rivu je prema današnjim maritimnim uvjetima nužno podići najmanje 30 cm u odnosu na postojeću jer je preplavljuje more i pri tom čini štetu na šetnici, a i na instaliranoj javnoj rasvjeti koja je tada pod morem, smanjuje joj vijek, a postoji i opasnost od strujnog udara, kojima smo već svjedočili.

MALI ZATON BUNICA

Na predjelu Zatona Malog na Bunici uz šetnicu prema obali, poradi velike visine potrebno je postaviti ogradu u dužini od 80 metara.

Kod autobusne stanice na Bunici (iz pravca Dubrovnika) između D8 i Ulice Obala S. Radića napraviti stepenice kako stanovnici ulice Za Kašćelom i Obale S. Radića ne bi morali ići skroz do raskrižja za silazak s D8.

Od raskrižja Obale S.Radića i D-8 prema Gradu nalazi se stari makadamski put koji je potrebno asfaltirati . Ovaj put i prostore uz cestu koriste kupači i ono je jedno od najposjećenijih Zatonskih kupališta.

Prometnom signalizacijom rješiti problematiku nepropisnog parkiranja na lokalnoj cesti pred samo raskrižje gdje najčešće kupači nemarnim ostavljanjem automobila ugrožavaju sigurnost sudionika u prometu.

LOKALNA CESTA ZATON MALI – ORAŠAC

Na lokalnoj cesti od Mohova u Zatonu do Čerjana u Orašcu nužno je obnoviti kolnički zastor i proširiti cestu na cca 5 m te postaviti javnu rasvjetu. Obzirom na nepreglednost raskrižja u Zatonu Malom, vozači sve češće koriste izlaz na drugom kraku ceste prema Orašcu.

ZATON VELIKI

Obnova horizontalne prometne signalizacije na parkingu pod nadzorom Sanitata uz postavljanje adekvatnog video nadzora koji bi omogućio sankcioniranje nepropisnog parkiranja.

Postaviti znak zabrane parkiranja na rivi od skretanja za ulicu Gomila do vlake prema Crkvi.

U suradnji sa ŽLU osigurati mjesto na rivi za zaustavljanje dostavnih i kombi vozila na 10 minuta .

NOGOSTUP STARA MOKOŠICA – LOZICA

Povezivanje nogostupom naselja Lozica i Stara Mokošica koji je već osvijetljen. Postoji stari projekt kojeg treba doraditi .

ELEKTROOPSKRBA

TRAFOSTANICA ŠTIKOVICA

Poradi loše naponske mreže u Štikovici predio Rat te naselja Bunica , HEP planira izgradnju trafostanice na Bunici koja će se graditi u sklopu rekonstrukcije ceste kada će se polagati energetski kabel. Iako se iznašla lokacija iz nama nepoznatih razloga ne dolazi do realizacije projekta.

TRAFOSTANICA SOLINE

Žitelji naselja Soline u Malom Zatonu tijekom pojačanog opterećenja mreže imaju velikih problema sa padom napona što uzrokuje često ispadanje mreže i kvarove kućanskih aparata. Sve skupa stvara i ugrozu od zapaljenja kablova i ozbiljne ugroze stanovništva.

**JAVNA RASVJETA**

**ZATON VELIKI**

**Kabliranje i postavljanje nove javne rasvjete u ulici Sekundovo uz D-8 od sadašnjeg autobusnog ugibališta do istočnog ulaza u Zaton Veliki. Ovdje treba izviditi mogućnost solarne rasvjete.**

**Postaviti 20 novih tijela javne rasvjete na prije 3 godine već iskabliranu i pripremljenu trasu sa sidrištima.**

**ZATON MALI BULET**

**U duljini od 850 metara ulice Bulet u Zatonu Malom u planu je obnova javne rasvjete gdje bi nedostatnu staru trebalo zamijeniti novim rasvjetnim tijelima i postavit novu u skladu sa normama. Radi se od cca 50 rasvjetnih stupova koje treba priključiti na već postavljen podzemni kabel.**

**ZATON MALI – SOLINE**

**Postavljanje cca 5 stupova javne rasvjete na šetnici od Zatona malog do Ponte Gaja**

**ZATON MALI NOVE ZGRADE MOHOVO**

**Postojeći kvart od 6 zgrada na adresi Mohovo 10 i 12 nema nikakvu javnu rasvjetu i trebalo bi je instalirati u dužini od 100-tinjak metara od D-8 do zgrada: Radi se o 6 rasvjetnih stupova za koje treba izvesti i podzemnu instalaciju. Ovdje treba suglasnost 12 suvlasnika ili žuran upis ceste na Grad Dubrovnik.**

**ŠTIKOVICA**

**U sklopu radova na izradi kanalizacijskog sustava podzemno je kablirana i izvršena priprema za instaliranje novih tijela javne rasvjete. Potrebno je instalirati nedostajeće stupove s rasvjetnim tijelima.**

**VRBICA**

**Uz suglasnost Hrvatskih cesta postaviti solarna rasvjetna tijela na pristupni put od skretanja s D8 prema kućama u Vrbici 1 do 3.**

SPORTSKA I OSTALA IGRALIŠTA

ŠKOLSKA SPORTSKA DVORANA OŠ ANTUN MASLE

Osnovna škola Antun Masle je jedina Gradska šola koja nema školsku dvoranu . Projektna dokumentacija je u visokom stupnju realizacije shodno čemu treba iznaći izvor financiranja .

MANJE IGRALIŠTE I REKREACIJSKI PARK ZA DJECU – ŠTIKOVICA

Grad Dubrovnik bi od Ministarsvta državne imovine trebao zatražiti korištenje katastarske čestice 2609, katastarska oćina 307408 Zaton u svrhu izgradnje manjeg igrališta i rekreacijskog parka za djecu u Štikovici.

MALA PONTA ŠRS NA OTVORENOM

Na lokaciji „ Mala ponta“, točnije na čestici 688/1 , koju je RH ustupila Gradu plan je postaviti sprave za rekreaciju na otvorenom poput onih u parku Luja Šoletića u Gradskom kotaru Gruž. Ovim rekreacijskim sadržajem, kojeg za sada nemamo u Zatonu, omogućila bi se primjerena rekreacija i za građane srednje i starije životne dobi što bi utjecalo na povećanje kvalitete života kako žitelja tako i naših gostiju.

OBNOVA IGRALIŠTA DJEČJEG VRTIĆA ZATON

U suradnji sa resornim Upravnm odjelom izvidit mogućnost obnove dotrajalog igrališta iza dječieg vrtića u Zatonu sa ljetnom pozornicom. U ovu svrhu dječji vrtići Dubrovnik izrađuju projektnu dokumentaciju.

LOZICA ŠRS NA OTVORENOM

Na k.č. 2061 u Lozici do odmarališta CK BiH na čestici Grada Dubrovnika urediti prijereni športsko-rekreacijski sadržaj na otvorenom. Ovo bi bilo jedino javno mjesto od Zatona do Lozice koje bi žitelji mogli koristiti za druženje i rekreaciju.

PLANINARSKA STAZA ZATON – ORAŠAC – LJUBAČ – OSOJNIK

Označiti planinarsku stazu koja s Vrela iz Zatona malog preko brda Zirine vodi šumskim putevima prema Orašcu, Ljubču i Osojniku. Dio staze već je označen u suradnji sa TZ Grada i stanicom GSS-a Dubrovnik. U pripremnim radovima već je napravljeno proširenje za parkiranje vozila uz magistralu u Zatonu Malom, a bit će i izgrađene betonske pristupne skale sa magistrale do staze.

KULTURNE PRIREDBE

ZATONSKO LJETO

Kao i do sada u suradnji sa TZ Grada , organizirat će se manifestacija „Zatonsko ljeto“ u sklopu koje se organiziraju brojni glazbeno-scenski događaji.

PROGRAM DLJI U ZATONU

Plan je u suradnji sa Dubrovačkim ljetnim igrama ostvariti neku od predstava i na području ovog mjesnog odbora.

LJETNO KINO ZATON

Plan je angažirati i Dubrovačke kinematografe koji mogu ljetnu pozornicu Doma kulture iskoristiti za filmske predstave.

**Prioriteti su jače istaknuti, a radi se o projektima u odmakloj fazi bilo pripreme natječajne dokumentacije poput Doma Kulture , Vatrogasnog Doma , autobusnih ugibališta u Štikovici ili pak javne rasvjete gdje su izvedena sidrišta i kabliranje . Također je ista stvar sa spajanjem kućanstava na kanalizacijsku mrežu koja je već napravljena.**

Zaton, 06.09.2023.g. Predsjednik Vijeća Mjesnog odbora:

Emilio Puljizević